Circuitus Franciae 2016
Circuitus Franciae 2016 fuit centesima prima editio Circuitus Franciae, certaminis birotationis. Die 24 Novembris 2014 Societas Disportus Amaury nuntiavit certamen in Manica departamento Francico primum in historia circuitus incipere. Certamen unam stationem in Andorra habet.

Manus
Viginti duo manus editioni 2016 Circuitus Franci intersunt. Omnes duodeviginti WorldTeams UCI invitati sunt, et revera interesse debent.

Equites
Praecipui equites dilecti ante certamen fuerunt Christophorus Froome, Nairo Quintana, et Albertus Contador. Alii petitores praecipui in classificatione generali fuerunt Ricardus Porte, Theobaldus Pinot, Fabius Aru, Geraint Thomas, Vincentius Nibali, Romanus Bardet, et Tejay Van Garderen.

Iter et stationes
Iter Circuitus Franciae 2016 a Christiano Prudhomme directore certaminis in Palatio Congressuum Lutetiae die 20 Octobris 2015 revelatum est. Duos certaminis temporis eventus continet, quorum ambo sunt petitorum singulorum. Auctores stationes reliquas undeviginti in tres categorias dividunt: stationes planas, stationes montanas mediocres, et stationes montanas. Sunt quinque stationes montanae, quarum quattuor in culmine montis finient: statio 9, ad Andorra-Arcalis; statio 12, ad Montem Ventosum; statio 17, ad Finhaut Émosson; et statio 19, ad Saint-Gervais-les-Bains. Auctores duo dies otii mandaverunt. Certamen certamini prioris anni est 174.7 chiliometra longius.

Christophorus Froome, summus athleta defendens, postquam iter nuntiatum est dixit se spectare cursum ei accommodare melius quam cursus prioris anni. "Puto," ait, "perfectum birotarium vincere, sed statio quae mihi eminet profecto est Mons Ventosus."

Notae

Nexus externi

Situs proprius.
"Tour de France 2016 to start from Manche," Amaury Sport Organisation.
"2016 Tour de France to start in Manche," Cycling News, 24 Novembris 2014.

Circuitus Franciae anno digesti
2016